CELEX: 32022R0419
Language: et
Date: 2021-03-14 00:00:00
Title: Nõukogu rakendusmäärus (EL) 2022/419, 14. märts 2022, millega rakendatakse määrust (EL) nr 1352/2014 piiravate meetmete kohta seoses olukorraga Jeemenis

14.3.2022   
               
               
                  ET
               
               
                  Euroopa Liidu Teataja
               
               
                  L 86/1
               
            
         NÕUKOGU RAKENDUSMÄÄRUS (EL) 2022/419,
         14. märts 2022,
         millega rakendatakse määrust (EL) nr 1352/2014 piiravate meetmete kohta seoses olukorraga Jeemenis
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 18. detsembri 2014. aasta määrust (EL) nr 1352/2014 piiravate meetmete kohta seoses olukorraga Jeemenis, (1) eriti selle artikli 15 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. detsembril 2014 vastu määruse (EL) nr 1352/2014.
                  
               
                     (2)
                  
                  
                     ÜRO Julgeolekunõukogu resolutsiooni 2140 (2014) alusel loodud ÜRO Julgeolekunõukogu komitee lisas 28. veebruaril 2022 ühe üksuse selliste isikute ja üksuste loetellu, kelle suhtes kohaldatakse piiravaid meetmeid.
                  
               
                     (3)
                  
                  
                     Määruse (EL) nr 1352/2014 I lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 1352/2014 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub selle Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. märts 2022
            
               
                  Nõukogu nimel
               
               
                  eesistuja
               
               É. BORNE
            
         
         
            (1)  ELT L 365, 19.12.2014, lk 60.
      
      
         
            LISA
            Määruse (EL) nr 1352/2014 I lisa muudetakse järgmiselt.
            
                        1)
                     
                     
                        Pealkiri „Artiklis 2 osutatud isikute, üksuste ja asutuste loetelu“ asendatakse järgmisega:
                        „Artiklites 1a ja 2 osutatud isikute, üksuste ja asutuste loetelu“.
                     
                  
                        2)
                     
                     
                        Pealkirja alla „Artiklites 1a ja 2 osutatud isikute, üksuste ja asutuste loetelu“ lisatakse järgmine alapealkiri ja üksus.
                        „B.   
                              ÜKSUSED
                           
                        
                        
                                 
                                    1.
                                 
                                 
                                    
                                       THE HOUTHIS
                                        (*1) (teise nimega: a) ANSARALLAH; b) ANSAR ALLAH; c) PARTISANS OF GOD; d) SUPPORTERS OF GOD).
                                 
                              
                           Teave: The Houthis on osalenud tegevuses, mis ohustab rahu, julgeolekut ja stabiilsust Jeemenis.
                        
                           ÜRO poolt loetellu kandmise kuupäev:24.2.2022.
                        
                           Sanktsioonide komitee poolt loetellu kandmise põhjuste kirjeldavast kokkuvõttest pärit lisateave
                        
                        The Houthis on osalenud rünnakutes tsiviilelanike ja tsiviiltaristu vastu Jeemenis, rakendanud seksuaalvägivalla poliitikat ja repressioone poliitiliselt aktiivsete ja töötavate naiste vastu, osalenud laste värbamises ja ärakasutamises, õhutanud vägivalda inimrühmade vastu, sealhulgas usu ja rahvuse alusel, ning kasutanud valimatult maamiine ja isetehtud lõhkeseadeldisi Jeemeni läänerannikul. Samuti on The Houthis takistanud Jeemenisse humanitaarabi toimetamist või Jeemenis humanitaarabile juurdepääsu või humanitaarabi jagamist.
                        The Houthis on toime pannud rünnakuid kaubalaevade vastu Punasel merel, kasutades veepealseid isetehtud lõhkeseadeldisi ja meremiine.
                        Samuti on The Houthis toime pannud korduvaid piiriüleseid terrorirünnakuid tsiviilelanike ja tsiviiltaristu vastu Saudi Araabia Kuningriigis ja Araabia Ühendemiraatides ning ähvardanud tahtlikult rünnata tsiviilobjekte.
                        
                           (*1)  Selle üksuse suhtes ei kohaldata artiklit 2.“"
                        
                     
                  
               (*1)  Selle üksuse suhtes ei kohaldata artiklit 2.““